經數: 一八五九

經名: 肇論疏卷上

頁數: 一六一

上	欄

窮源第十六

有名曰. 非衆生無以御三乘. 非三乘無以成

涅槃. 然必先有衆生. 後有涅槃. 是則涅槃有

始. 有始必有終. 而經云. 涅槃無始無終. 湛若

虛空. 則涅槃先有. 非復學而後成者也

通古第十七

無名曰. 夫至人空洞無*象. 而萬物無非我

造. 會萬物以成已者. 其唯聖人乎. 何則. 非理

不聖. 非聖不理. 理而1爲聖者. 聖不異理也.

故天帝曰. 般若當於何心. 善吉曰. 般若不可

於色中心. 亦不離色中心. 又曰. 見緣起爲見

法. 見法爲見佛. 斯則物我不異之效也. 所

以至人□玄機於未兆. 藏冥運於卽化. 總六

合以鏡心. 一去來以成體. 古今通. 始終同. 窮

本極末. 莫之與二. 浩然大均. 乃曰涅槃. 經

曰. 不離諸法而得涅槃. 又曰. 諸法無邊故. 菩

提無邊. 以知涅槃之道. 存乎妙契. 妙契之致.

本乎冥一. 然則物不異我. 我不異物. 物我玄

會. 歸乎無極. 進之弗先. 退之弗後. 豈容終始

於其間哉. 天女曰. 耆年解脫亦如何久

考得第十八

有名曰. 經云衆生之性. 極於五陰之內. 又云.

得涅槃者五陰都盡. 譬猶燈滅. 然則衆生之

性. 頓盡於五陰之內. 涅槃之道. 獨建於三有

之外. 貌然殊域. 非復衆生得涅槃也. 果若有

得. 則衆生之性不止於五陰. 2必若止於五

陰. 則五陰不都盡. 五陰若都盡. 誰復得涅槃

耶

玄得第十九

中	欄

無名曰. 夫眞由離起. 僞因著生. 著故有得. 離

故無名. 是以則眞者同眞. 法僞者同僞. 子

以有得爲得. 故心於有得耳. 吾以無得爲得.

故得在於無得也. 且談論之作. 必先定其本.

旣論涅槃. 不可離涅槃而語涅槃也. 若卽涅

槃以興言. 誰獨非涅槃. 而欲得之耶. 何者. 夫

涅槃之道. 妙盡常數. 融治二儀. 蕩滌萬有. 均

天人. 同一異. 內視不3已見. 返聽不4我聞. 未

嘗有得. 未嘗無得. 經曰. 涅槃非衆生. 亦不異

衆生. 維摩詰言. 若彌勤得滅度者. 一切衆

生亦當滅度. 所以者何. 一切衆生. 本性常滅.

不復更滅. 此5名滅度. 在於無滅者也. 然則

衆生非衆生. 誰爲得之者. 涅槃非涅槃. 誰

爲可得者. 放光云. 菩提從有得耶. 答曰不也.

從無得耶. 答曰不也. 從有無得耶. 答曰不也.

離有無得耶. 答曰不也. 然則都無得耶. 答曰

不也. 是義云何. 答曰無所得故6爲得也. 是

故得無所得也. 無所得謂之得者. 誰獨不然

7耶. 然則玄道在8於絶域. 故不得以得之. 妙

智存乎物外. 故不知以知之. 大象隱於無形.

故不見以見之. 大音匿於希聲. 故不聞以聞

之. 9故能10囊括終古. 導達群方. 亭毒蒼生. 疏

而不漏. 汪哉洋哉. 何莫由之哉. 故梵志曰. 吾

聞佛道. 厥義弘深. 汪洋無涯. 靡不成就. 靡不

度生. 然則三乘之路開. 眞僞之途辯. 賢聖之

道存. 無名之致顯矣

涅槃無名論(終)

肇論(終)

下	欄

11肇論疏卷上	序

釋元康撰

肇論序小招提達法師作者  就此一論. 文

有二章. 前序文. 後論本. 今言肇論序者. 後秦

姚興時. 長安釋僧肇法師. 作宗本不遷等論.

從人立名. 故云肇論. □述肇法師所作論意.

故名爲序. 爾雅云. 東西牆謂之序. 郭象註云.

所以序別內外也. 今達法師□述論意. 以爲

論之由漸. 如東西牆爲舍宅之序. 故名爲序.

而言小招提達法師作者. 閏州江寧縣. 舊是

丹陽郡. 始自吳朝. 爰及宋齊梁陳六代以來.

佛敎興盛. 伽藍精舍接棟連□. 名字相參. 往

往而有. 卽如莊嚴寺. 則有大莊嚴妙莊嚴. 招

提寺則有大招提小招提也. 大招提是梁時

造. 小招提是晉時造. 慧達法師是陳時人. 小

招提寺僧也. 當陳時名達之者. 非止一人. 故

標其寺. 以爲別也. 有本直云小招提撰. 撰

者撰集. 非是製作. 應言作. 不應言撰也. 直言

小招提不言名者. 江左敬法師. 不呼其名. 故

但標其寺耳. 然此法師. 未善文體. 所作論序.

多有庸音. 直以□述論宗. 不無倫次. 貴其雅

意. 如後釋之. 所望通人幸無譏□也

慧達率愚下就此序中. 開爲兩段. 前且明

作之元由. 後正序肇論之宗旨. 就前文中開

爲六段. 第一標擧論名. 第二稱美人法. 第三

慶幸逢遇. 第四非斥譏嫌. 第五申述元情. 第

經數: 一八五九

經名: 肇論疏卷上

頁數: 一六二

上	欄

六宣明序意. 今言率者. 爾雅云. 率勸也. 慧達

者名也. 長安者. 秦家本都咸陽. 漢家移都

長安. 長安是秦時鄕名. 卽以本爲名. 名長安

懸也. 釋僧肇法師者. 梁朝會稽嘉祥寺皎法

師撰高僧傳云. 釋僧肇京兆人. 家貧以傭書

爲業. 遂因繕寫. 歷觀經史. 備盡墳籍. 深好玄

微. 每以老莊爲心要. 嘗讀老子道德章歎曰.

美則美矣. 然期神冥累之方. 猶未盡也. 後見

古維摩經. 歡喜頂戴受持. 披習翫味. 乃言始

知所歸矣. 因此出家學道. 善解方等. 兼通三

藏. 及在冠年而名振關輔. 時競擧之徒. 莫不

猜其早達. 咸千里負糧. 入關抗辨. 肇旣才

思幽玄. 又善談說. 承機挫銳. 曾不留滯. 時京

中宿儒. 及關外英彦. 莫不抱其□辨負氣□

[&FFFF]#. 後羅什至姑藏. 肇自遠從之. 什嗟賞無極.

及什適長安. 肇亦隨還. 姚興命肇僧叡等. 入

逍遙園. 詳定經論. 肇以去聖人久遠. 文義舛

雜. 先舊所解時有乖謬. 乃見什諮稟. 所悟更

多. 因著宗本義. 物不遷論. 不眞空論. 般若無

知論. 竟以呈什. 什讀之稱善. 乃謂肇曰. 吾解

不謝. 子辭當相抱. 時廬山劉遺民. 見肇此論

歎曰. 不意方袍復有平仲. 因以呈遠公. 遠乃

撫机歎曰. 未嘗有也. 因共披尋翫味. 更存往

復. 及什亡後. 追悼永往. 翹思彌勵. 乃著涅 槃

無名論. 以上秦主姚興. 興答旨慇懃. 備加贊

述. 卽○令繕寫. 班諸子姪. 其爲時所重如此.

晉義熙十年. 卒於長安. 春秋三十有一矣

但末世弘經允屬四依菩薩下第二稱美人

法也. 人則肇法師. 法則所作論. 允者信也. 囑

中	欄

者屬也. 此字音有二音二義. 二音者. 一之欲

反. 二是時欲反. 今取前音也. 二義者. 一是對

屬義. 二是眷屬義. 今是前義也爾雅云. 屬著

也. 亦可通後義也. 涅槃經四依品. 明四依菩

薩出世護持正法. 具煩惱性. 能持禁戒. 是名

第一人. 須陀洹人斯陀含人. 是名第二. 阿那

含人. 是名第三. 阿羅漢人. 是名第四. 言西國

弘經屬在四依. 則馬鳴龍樹之流是也. 爰傳

玆土抑亦其例者. 爰於也. 爾雅云. 爰易也. 抑

按也. 謂此土弘經之人. 亦按四依之例. 則安

遠生肇是也. 至如彌天大德童壽桑門者. 高

僧傳云. 釋道安. 至習鑿齒造謁. 旣坐. 自云四

海習鑿齒. 安應聲答云. 彌天釋道安. 時人

以爲名答. 今言彌天大德. 卽安法師也. 高僧

傳云. 羅什法師. 本名鳩摩羅耆婆. 此云童壽.

以其善解文什. 故云羅什. 今言童壽. 卽什法

師也. 桑門者. 古人譯經名爲桑門. 近云沙門.

皆是梵音輕重之異. 此云寂志也. □創始命

宗圖辨格致者. 創初也. 命告也. 宗尊也. 圖度

也. 格量也. 致理致也. 如安法師立義. 以性空

爲宗. 作性空論. 什法師立義. 以實相爲宗. 作

實相論. 是謂命宗也. 圖度辨才格量理致也.

播揚宣述所事玄虛者. 播布也. 宣布佛敎. 唯

以虛玄爲事耳. 唯斯擬聖默之所祖者. 思益

經云. 汝等比丘. 集會當行二事. 若聖說法. 若

聖默然. 今言唯安什二法師. 所作軌儀. 聖默

之宗祖也. 自降乎以還下. 應云降斯已還. 而

言降乎. 非文體也. 凡著若僧傳者. 謂顯著在

傳也. 至能正辨方言節文階級者. 謂能分別

下	欄

方俗之言. 節量經文階級次第也. 善□名敎

精搜義理者. □訓實. 搜訓索. 謂能硏□名敎

之異同. 搜心義理之差當也. 揖此群賢語之

所統者. 揖訓敬也. 推敬前人爲聖說法之所

統者也. 有美若人超語兼默者. 毛詩云. 有

美一人淸揚婉兮. 邂逅相遇適我願兮. 論語

云. 君子哉若人. 今合此語. 共成一句. 而言超

語兼默者. 超語兼超[&FFFF]#. 此言超者. 謂前安什

二師. 唯得理而文有所闕. 叡師謝公唯得文

而理有所闕. 今肇法師文理兼備. 故名爲超.

非謂肇法師文. 勝叡師及謝公. 理勝什師及

安公也. 何者. 論文自云. 性空者諸法實相也.

見法實相故爲正觀. 若其異者. 便爲耶觀. 安

法師作性空論. 什法師作實相論. 皆究盡玄

宗. 何由可勝. 叡法師作大智度論序云. 夫萬

有本於生生. 而生生者無生. 變化肇於物始.

而始始者無始. 然則無生無始者. 物之性也.

生始不動於性. 而萬有陳於外. 悔吝生於內

者. 其唯邪思乎. 正覺有以見邪思之自起. 故

阿含爲之作. 知滯有之由惑. 故般若爲之鑒.

然鑒本希夷. 津涯浩汗. 理超文表. 趣絶思境.

以言心之則乖其深. 以智測之則失其旨. 二

乘所以顚沛於三藏. 新學所以曝□於龍門

者. 豈不然乎. 謝靈運文章秀發. 超邁古今. 如

涅槃元來質樸本言. 手把脚蹈得到彼岸. 謝

公改云運手動足截流而度. 又如作詩云. 白

雲抱幽石. 碧篠媚淸漣. 又雲日相暉映. 空

水共澄鮮. 此復何由可及. 直以肇師兼文兼

理. 故名勝耳. 有人云. 肇法師語. 超叡公謝

經數: 一八五九

經名: 肇論疏卷上

頁數: 一六三

上	欄

公. 故云超語. 默同安公什公. 亦可然也. 標本

則句句深達佛心. 明末則言言備通衆敎者.

本謂宗本義. 末謂涅槃論也. 諒是大乘懿典

方等博書者. 諒信也. 小雅懿深也. 謂此論

是深典博大之書耳. 自古自今著文著筆者.

此應言自古及今. 不應言自今. 而今云爾者.

欲對下著文著筆故也. 文家以有韻爲文. 無

韻爲筆. 劉氏文心調龍非此語云.  孔子曰. 文

王旣沒. 文不在玆乎. 可有韻乎. 固不然也. 詳

汰名賢所作諸論者. 此言支法詳. 作實相

1論. 有二家. 一者是什法師作. 今無此本. 二

者是支法詳問. 釋慧儀答. 此乃是慧儀法師

作. 非支法詳作也. 或六家七宗爰延十二者.

江南本皆云六宗七宗. 今尋記傳. 是六家七

宗也. 梁朝釋寶唱作續法論一百六十卷云.

宋莊嚴寺釋曇濟. 作六家七宗論. 論有六家.

分成七宗. 第一本無宗. 第二本無異宗. 第

三卽色宗. 第四識含宗. 第五幻化宗. 第六心

無宗. 第七緣會宗. 本有六家. 第一家分爲二

宗. 故成七宗也. 言十二者. 續法論文云. 下定

林寺釋僧鏡作實相六家論. 先設客問二諦

一體. 然後引六家義答之. 第一家以理實無

有爲空. 凡夫謂有爲有. 空則眞諦. 有則俗諦.

第二家以色性是空爲空. 色體是有爲有. 第

三家以離緣無心爲空. 合生有心爲有. 第四

家以心從緣生爲空. 離緣別有心體爲有. 第

五家以邪見所計心空爲空. 不空因緣所生

之心爲有. 第六家以色色所依之物實空爲

空. 世流布中假名爲有. 前有六家. 後有六家.

中	欄

合爲十二家也. 故曰爰延十二也. □判其藏

否辨其差2當. 藏否差當卽是非也. 前六家

論中. 判第四家爲藏. 餘五家爲否. 後六家論

中. 辨前五家爲差. 後一家爲當也. 唯此憲章

無弊斯咎者. 憲法也. 3十二家皆有是非之

弊. 今肇法師所作無有此弊. 但是而無非也.

良猶襟情泛若不知何係者. 良信也. 襟是胸

襟. 情是性. 泛然無所係滯也. 若是不計義. 周

易云. 出肉□若. 溝者不計若寄. 以其無有別

義故. 不計之耳. 匹彼淵海數越九流者. 淵

海廣博. 越九流之數. 肇法師襟懷廣博. 越詳

汰諸人也. 淵海者. 小雅深也. 九流者. 江有九

江. 河有九河. 皆是九流也. 九江者. 尋陽記

云. 一者烏江. 二者蜂江. 三者烏土江. 四者嘉

靡江. 五者□江. 六者汚江. 七者稟江. 八者提

江. 九者菌江. 九河. 爾雅云. 一者徒駭河. 二

者大史河. 三者馬頰河. 四者覆輔河. 五者胡

蘇河. 六者簡河. 七者潔河. 八者鉤盤河. 九者

□津河也. 挺拔淸虛蕭然物外者. 挺出也. 蕭

然謂蕭條然也. 肇法師才思挺出. 淸雅虛通.

蕭然在物之外也. 知公者希歸公採什者. 知

肇公之者希. 歸向肇公者. 則收採其文什也.

如曰不知則公貴矣者. 曰者語端. 老子云. 知

我者希則我貴矣. 今用此語也. 有人云. 如日

月日用而不知者. 殊非理也

達猥生天幸下第三慶幸逢遇也. 猥衆也.

謂多生有幸. 幸者寵者也. 而言天幸者. 天寵

也. 亦可凡言天者自然. 今言天幸. 自然有幸

也. 世說注云. 張敏字子羽. 與張華同時. 而不

下	欄

得官. 乃作4頭貴子羽文云. 公受性拘係. 不

閑禮儀. 誤以天幸爲子所寄. 言天幸用此語

也. 有人將幸字屬下句. 殊爲可□也. 折躍不

已嚮□忘疲者. □喜踊躍不知止也. □嚮飮

□無疲倦也. 然此響字合鄕下作食. 今多作

向. 亦可然. 有本作音非也. 每至披尋不勝手

舞者. 子夏詩序云. 不知手之舞之足之蹈之.

今用此語. 意云歡喜也. 肉中百門觀爰□方

等深經者. 小雅云. □及也. 左傳云. □至. 或

作□字. 義亦同也. 十二門論. 名爲門觀. 叡師

中論序云. 百論治外以閑邪. 斯文□內以流

滯. 大智釋論之淵博. 十二門觀之精詣也

世Ｃ咸云下第四非斥譏嫌也. 傳云. 謂彦

彦字言邊作彦. 今口邊作彦. 俗中字也肇之

所作故是成實眞諦地論通宗者. 成實論宗

有眞諦義. 十地論宗有通宗義. 謂至師所明

之理. 猶是彼二論中之義也. 莊老所資孟浪

之說者. 謂肇法師用莊老言資此論. 爲孟浪

之說. 孟者大也. 浪者流浪也. 此實巨蠱之

言欺誣5已沒6者. 蠱是蠱毒. 書云. 以物病人

爲蠱. 卽如漢家巫蠱事也. 沒終也. 小雅作歿.

今作沒也. 見肇師亡沒. 作此欺凌誣罔. 肇法

師假莊老之言. 以宜正道. 豈卽用莊老爲法

乎. 必不然也. 街巷陋音未之足拾者. 此是街

巷鄙陋之言. 不可收採也

夫神道不形心敏難繪者  第五述元情也.

述肇法師之元意. 明不同莊老也. 神道謂神

妙之道. 卽佛道也. 敏疾也. 繪論語云. 繪□

也. 旣文約義遠衆端所說者. 今謂作論. 文有

經數: 一八五九

經名: 肇論疏卷上

頁數: 一六四

上	欄

限局. 理致弘遠. 不假莊老衆端之言. 無由宣

暢玄理也. 有本云說. 有本云詭. 詭變也. 肇之

卜意豈圖然1哉. 肇法師卜措懷抱. 豈自無

理. 以莊老之理. 爲佛理乎. 信有所以也. 如復

殉狎其言願生生不面者. 殉字合立人邊作

旬. 以身從物. 謂之恂. 今作殉者. 則是送死.

謂之殉也. 狎習也合也. 意若復有人. 殉狎此

言者. 我卽願生生不與此人面對也. 至獲忍

心還度斯下者. 得無生忍. 方還度此下品人

耳

達留連講肆二十餘年下第六宣明序意

也. 留連謂不離也. 講肆謂講席也. 說文云講

習也. 左傳云講謀也. 周禮云. 司市常以陳

肆辨物. 此謂陳設物産爲肆耳. 令謂講說之

處. 陳設□席. 事如肆也. 自講已來二十年也.

亦可聽講以來二十年也. 頗逢重席末觀斯

論者. 頗亦曾逢重席. 末後方見此論耳. 重席

者. 漢帝令諸儒講論. 勝者奪劣者席. 戴憑獨

坐五十重席. 時人曰. 說經不窮戴侍中也. 聊

寄一序託悟在中者. 寄託悟懷在序內也. 同

我賢余請俟來哲者. 俟待也. 同於我者. 賢於

余者. 待後明哲也

夫大分深義厥號本無下  第二正序論之宗

旨也. 文中有四. 第一序次第. 第二遣相. 第三

稱歎. 第四簡別. 今初言大分深義者. 此語出

十二門論也. 彼論云. 大分深義所謂空也. 若

通達是義. 則達大乘. 具足六波羅蜜. 無所

障□. 今以本無是空義故. 發首言之. 此謂宗

本義也. 而言大分者. 大分爲言也. 厥者其也.

中	欄

故建言宗旨標乎實相者. 實相卽本無之別

名. 以本無是深義故. 建初言本無實相等也.

開空法道莫逾眞俗者. 逾越也. 涅槃經云. 雪

山菩薩. 聞說半偈. 上樹捨身. 以報偈價. 樹神

問言. 如是偈者. 何所利益. 菩薩答言. 如是偈

者. 諸佛所說. 開空法道. 我爲此法. 棄捨身

命. 今不遷不眞兩論. 能開空法之道也. 不眞

明眞諦也. 不遷明俗諦也. 所以次釋二諦顯

佛敎門者. 眞俗二諦佛敎要門. 以此故次宗

本而釋二諦耳. 但圓正之因無上般若者. 此

謂般若無知論也. 涅槃正因無有尙於般若

者也. 至極之果唯有涅槃2耳. 般若極果. 唯

有涅槃之法也. 故末啓重玄者. 以此因果. 更

無加上. 故末後明此兩重玄法. 般若爲一玄.

涅槃爲一玄也. 前言眞俗. 指前兩論. 後言重

玄. 指後兩論. 此是必然. 不勞別釋. 重玄者.

老子云. 玄之又玄. 衆妙之門. 今借此語. 以目

涅槃般若. 謂一切聖人. 皆住於此. 故名爲宅

也

雖以性空擬本無本可稱下第二遣相也.

語本絶言非心行處者. 言本則是絶言之處.

故非心所能行也. 3然不遷當俗俗則不生者.

道不遷則是不生也. 不眞爲眞眞但名說者.

道不眞爲眞. 但是假名說耳. 若能放曠蕩然

崇玆一道者. 指前宗本論也. 蕩大也. 謂寬曠

無所拘□也. 一道語出涅槃經. 彼第十二卷

云. 實諦者. 一道淸淨. 無有二也. 淸耳虛襟無

言二諦者. 指前不遷不眞二論也. 淸耳謂靜

聽也. 虛襟忘懷也. 無言謂得意也. 二諦謂眞

下	欄

俗也. 斯則靜照之巧著故般若無知者. 著顯

也. 能如此靜照. 卽是般若無知義也. 無名之

德興而涅槃不稱者. 興起也. 若能靜照知法

不可名. 卽是涅槃無名之義也

余謂此說周圓□佛淵海下第三稱歎也.

□盡也. 如覆□更無有物也. 淵深. 浩博無涯

窮法體相者. 浩汗廣博無涯岸. 窮盡諸法實

相體也. 雖復言約而義□文華而理詣者. 約

少□多也. 易云□大也. 毛詩傳云. □茂也. 詣

進也. 出小雅. 彼文云. 造奏詣進也. 語勢連環

意實孤誕者. 遲環不絶也. 孤誕生也. 毛詩云.

誕闊也. 爾雅云. 誕大也. 敢是絶妙好辭莫

不竭玆洪論者. 漢時會稽人曾肝. 能撫節安

歌. 度浙江溺死. 肝女曹娥. 年十二. 心肝屍不

得. 自投浙江而死. 經宿抱父屍而出. 度尙爲

作碑. 置於會稽上虞山. 漢末議郎蔡邕. 夜至

碑所心火不得. 以手摸之而讀. 歎其能文. 乃

[&FFFF]#碑背. 作八字云. 黃絹幼婦外孫□臼. 後曹

操共揚脩. 讀此語. 問修解不. 答云解. 操令修

勿語. 待吾思之. 行三十里方解. 乃嗟曰. 有智

無智校三十里. 後乃殺修. 操諸子皆救. 操曰.

此人中之龍. 恐非汝力之所駕馭. 遂殺之. 黃

絹者. 絲邊著色. 此是絶字. 幼婦少女也. 女邊

著少. 妙字也. 外孫女子也. 女邊著子. 此是好

字也. □臼者受辛也. 受邊著辛. 此是辭字也.

今謂絶妙好辭. 竭盡此論之中也. 洪者大也.

所以童壽歎言下. 此語出名僧傳. 慧觀傳中

也. 明什法師作此語. 非無所以也. 彰在翰牘

者. 肇法師文理彰顯. 在翰牘也. 古人以□翰

經數: 一八五九

經名: 肇論疏卷上

頁數: 一六五

上	欄

毛書簡牘之上. 今名紙爲牘也

但宗本蕭然下第四簡別是論非論也. 宗

本蕭然. 不可致難. 故但稱義. 不遷等四. 欲接

引學人. 假致問答. 故稱爲論. 有本云開通. 有

本云關涉. 小雅云. 開達也. 問答折徵所以稱

論者. 論本折理. 四科折理. 故名爲論耳

宗本義

宗者宗祖. 本名根本. 肇法師以本無實相等.

是諸經論之宗本. 今明此義. 故云宗本義也.

亦可以此少文. 爲下四論之宗本. 故云宗本

義也. 今依後釋. 此文爲二別. 宗本一義. 是謂

標宗. 不遷已下四論. 是謂明敎也

本無實相法性性空緣會一義耳者論文有

四. 第一明本無實相宗. 第二明非有非無宗.

第三明□和般若宗. 第四明泥洹盡諦宗. 第

一明本無實相宗. 爲物不遷論之宗本. 第二

明非有非無宗. 爲不眞空論之宗本. 第三明

□和般若宗. 爲般若無知論之宗本. 第四明

泥洹盡諦宗. 爲涅槃無名論之宗本. 今云本

無等者. 有人云. 會釋五家義也. 竺法汰作本

無論. 什法師作實相論. 遠法師作法性論. 安

法師作性空論. 于道邃作緣會二諦論. 今會

此五家. 故云一義耳. 此非釋也. 何者. 若今會

竺法汰本無論者. 何故不眞空論. 初. 禪本無

義耶. 又且遠法師作法性論. 自問云. 性空是

法性乎. 答曰非. 性空者卽所空而爲名. 法性

是法眞性. 非空名也. 今何得會爲一耶. 復有

人言. 支法詳作實相論. 今會此論. 此釋彌復

不然. 支法詳不見什法師. 承來至關中乃作

中	欄

書. 問什法師門人釋慧儀實相義. 慧儀報答.

名此爲實相論. 此□是肇法師同時人. 才學

又在肇法師下. 寧肯會釋此人所作論耶. 必

不然也. 今直云此五1家是經論中大義. 有人

謂同. 有人謂異. 肇法師今會之爲一. 不言異

也. 又本無等四爲眞. 緣會爲俗. 今會此眞俗

二諦不異也. 言本無者. 如維摩經云. 無我無

造無受者. 善惡之業亦不忘. 此本無義也. 仁

王經云 . 有本自無因緣成法. 此亦本無義也.

中論云. 若使無有有. 云何當有無. 有無旣已

無. 知有無者誰. 又云諸法不可得. 滅一切

戱論. 無人亦無處. 佛亦無所說. 此亦本無義

也. 言實相者. 如維摩經云. 如自觀身實相. 觀

佛亦然. 我觀如來. 前際不來. 後際不去. 今則

不住. 不觀色. 不觀色如. 不觀色性. 此實相義

也. 中論云. 諸法實相者. 心行言語斷. 無生又

無滅. 寂滅如涅槃. 此亦實相義也. 言法性者.

如大品經云. 法性法住法位實際. 有佛無佛

法性相常住. 此法性義也. 勝天王般若第三

卷. 有法性品. 廣明法性不可思議. 此性卽

諸佛法本. 功德智慧因之而生也. 中論云. 如

來所有性. 卽是世間性. 如來無有性. 世間亦

無性. 此亦法性義也. 2言性空者. 如涅槃經

云. 一切諸法性本自空. 亦因菩薩修空故空.

此性空義也. 中論云. 如是性空中. 思惟亦不

可. 如來滅度後. 分別於有無. 此亦性空義

也. 言緣會者. 維摩經云. 說法不有亦不無. 以

因緣故諸法生. 此緣會義也. 中論云. 未曾有

一法. 不從因緣生. 是故一切法. 無不是空者.

下	欄

此亦緣會義也. 如此五義. 經論大宗. 以理會

之. 一而無異. 故云一義耳. 又涅槃及仁王經.

皆明二諦一體. 今明此五義唯是二諦. 然此

二諦一體無別. 故云一義. 雖有兩釋. 前爲正

釋也. 何則下. 此論凡云何. 則是假問之辭也.

一切諸法緣會而生者. 前標列其義. 先標本

無. 今會釋五義. 先論緣會. 逐便故也. 性常自

空故謂之性空者. 此有三讀. 一者性常自空

故. 謂之性空爲句也. 二者性常自空故. 謂之

性空法性爲句也. 三者性常自空故. 謂之性

空法性實相爲句也. 三讀之中前爲勝. 今依

前讀. 卽以性常自空名爲性空也. 法性如是

故曰實相者. 性空卽是法性. 此性卽是實相

也. 實相自無非推之使無者. 諸法自無名爲

實相. 非是推遣令無也

言不有不無者下第二明非有非無宗. 爲

不眞空論之宗本也. 言者謂經論所言也. 大

品經云. 色非空非不空. 受想行識非空非不

空. 涅槃經云. 佛性非眞如虛空. 非無如□角.

中論云. 定有則著常. 定無則著斷. 是故有智

者. 不應著有無. 今通釋經論此語. 所言不有

者. 不如有見常見之有. 而言不無者. 不如邪

見斷見無. 故云爾耳. 有見者. 謂有所得見也.

邪見者. 謂無所得見也. 常見者猶是有見. 斷

見者猶是邪見也. 又有見者謂有我見也. 常

見者謂身是常也. 邪見者謂無我見也. 斷見

者謂身是無常也. 中論云. 我於過去世. 爲有

爲是無. 世間常等見. 皆依過去世. 我於未

來世. 爲作爲不作. 有邊等諸見. 皆依未來世

經數: 一八五九

經名: 肇論疏卷上

頁數: 一六六

上	欄

也. 亦可此中通以計萬法定有爲有. 定無爲

無. 有則是常. 無則爲斷也. 若以有爲有則以

無爲無者. 有若定是有. 無則定是無也. 有旣

不有. 則無無也. 有本有重無字. 有本但有一

無字. 若有兩無字. 則此句已足. 言有旣非有.

言無亦非無也. 若唯有一無字. 則此句遣有.

後方始遣無. 今以重無字爲正也. 夫不存1無

以觀法者下. 前旣雙遣有無. 今更覆疏兩義.

今此句覆疏無無句也. 2是爲雖觀有而無所

取相者. 此句覆疏無有句也. 不存無以觀法.

則無非無也. 觀有而不取相. 則有非有也. 非

有非無是爲中道矣. 然則法相爲無相之相

者. 此謂實相法也. 無有法相. 名爲無相. 以此

無相爲相故. 名實相也. 聖人之心爲住無所

住者. 此謂般若也. 安住無爲. 名之爲住. 住無

所住故. 名無住也. 三乘等觀性空而得道者.

前云有旣不有. 無亦不無. 皆是性空之妙理.

三乘聖人. 同觀此理. 而後成道也. 涅槃經

云. 觀十二因緣智慧. 凡有四種. 一者下. 二者

中. 三者上. 四者上上. 下智聲聞. 中智緣覺.

上智菩薩. 上上智是佛. 開佛及菩薩. 故有四

種. 合佛及菩薩. 則有三種. 然此三人. 同觀因

緣性空. 故得成三乘道果也. 金剛般若經云.

一切賢聖. 皆以無爲法. 而有差別. 此之謂矣.

性空者諸法實相者. 諸法性空. 此是眞實之

理. 故名實相也. 見法實相故爲正觀下. 見空

爲正. 見有爲邪也. 設二乘不見此理則顚倒

者. 有本作故字非也. 設謂假設. 假令二乘不

見性空. 則是顚倒. 而今見空故. 非顚倒也. 是

中	欄

以三乘觀法無異下. 旣云非倒. 而有三乘之

異者. 爲心有大小. 智有淺深故也

□和般若下第三明□和般若宗. 爲般若

無知論之宗本也. 具足梵音. 應言□和俱舍

羅般若波羅蜜. □和俱舍羅. 此云方便. 般若

波羅蜜. 此云智慧. 方便者權智也. 智慧者

實智也. 大品經九十品. 龍樹菩薩以方便已

前明般若道. 方便品已後明□和道. 維摩經

云. 有慧方便解. 無慧方便縛. 有方便慧解. 無

方便慧縛. 今合明此二. 只是大智之名也. 諸

法實相謂之般若者. 觀實相智. 是謂般若也.

能不取證□和功也者. 形現也. 聲聞觀空卽

現取證. 菩薩觀空能不現證. 所以然者. 此理

深妙. 衆生不解. 菩薩起大悲之心. 願在生死

敎化衆生. 爲說此法. 令一切有心. 皆得悟

解. 此卽是菩薩善權方便之力也. 故云□和

功也. 適化衆生謂之□和者. 適往也. 菩薩往

入生死. 敎化衆生令悟性空. 此是善權方便

之智也. 不染塵累般若力也者. 凡夫涉有. 多

生染著. 菩薩涉有. 知有法皆空. 所以於色

於聲而無染著. 此是實智見空之力. 故云般

若力也. 然則般若之門觀空□和之門涉有

者. 觀空是實智也. 涉有是權智也. 涉有未始

迷空故常處有而不染下. 覆疏前兩義也. 未

始者初未曾也. 菩薩涉有未曾迷空. 以常知

法是空. 故能處在生死. 不生染著. 釋前不染

塵累般若力也. 不厭有而觀空故觀空而不

證者. 菩薩涉有不生疲厭. 而能觀空也. 對前

言涉有不迷空. 此言觀空不厭有也. 以觀空

下	欄

不厭有. 所以觀空不卽取證也. 是爲一念之

力權慧具矣者. 涉有不迷空. 權中有實. 觀空

不厭有. 則實中有權. 初言一念之力權慧具

者. 則是權中有實也. 後言一念之力權慧具

者. 則是實中有權也. 好思下. 審思則見也

泥洹盡諦者直結盡而已下第四明泥洹盡

諦宗. 爲涅槃無名論之宗本也. 盡諦卽滅諦.

四諦之中涅槃卽第三諦也. 涅槃經第二十

三卷云. 善男子. 涅槃之體. 無有住處. 眞是諸

佛斷煩惱處. 故名涅槃. 今取此語. 明涅槃之

宗本也. 無復別有一盡處者. 盡本盡於結. 結

盡無別盡. 如此無別盡. 是謂常樂我淨大涅

槃也

物不遷論

此下四論第二章明敎也. 四論四章. 卽明四

敎. 第一物不遷論. 明有申俗諦敎. 第二不眞

空論. 明空申眞諦敎. 第三般若論. 明因申般

若敎. 第四涅槃論. 明果申涅槃敎. 明此四法.

申彼四敎. 釋迦一化理斯盡矣. 今言物不遷

論者. 莊子外篇達生章云. 凡有貌像聲色者

皆物也. 公孫龍子名實論云. 天與地其所産

焉物也. 毛長詩傳云. 遷徙也. 人謂物皆遷徙.

變易無常. 今明物本不遷. 當世各有言. 雖反

常義仍合道. 故云物不遷論也

夫生死交謝寒暑遞遷有物流動人之常情也

下論文有二. 前序. 後正. 今初序文. 目爲四

段. 第一□常情. 第二明眞解. 第三述異同. 第

四申論意. 今初. 有本云生死. 有本云生滅. 俱

得. 今用生死也. 有本云迭遷. 有本遞遷. 俱

經數: 一八五九

經名: 肇論疏卷上

頁數: 一六七

上	欄

得. 今用迭遷也. 小雅云. 迭遞交更也. 今明迭

遷. 更相遷易也. 生死者. 非直謂人身死此生

彼. 通謂一切萬物生死變化也. 如涅槃經云.

一切諸世間. 生者皆歸死. 壽命雖無量. 要必

有終盡. 旣從生至死. 亦從死至生. 生死□還.

終始無際. 是謂交謝. 謝往也. 易云. 暑往而

寒來. 寒往而暑來. 又云. 鼓之以雷霆. 潤之以

風雨. 日月運行. 一寒一暑. 是譯迭遷也. 卽以

生死寒暑. 名之爲有. 名之爲物. 皆有遷謝移

易. 故云流動. 流如水流. 動如風動. 此是常情

所解也. 常者尋常也. 小雅云. 四尺謂之□. 倍

□謂之尋. 尋者舒兩臂也. 倍尋謂之常也

余則謂之不然下第二明眞解也. 余我也.

謂言也. 不如前解. 故曰不然也. 何者放光云

法無去來無動轉者. 竺法護前□大品. 名曰

放光. 以此經初廣明如來放光等事. 卽以爲

名也. 彼經旣云法無去來. 何有生死交謝. 復

云無動轉者. 何有寒暑迭遷耶. 亦可通說. 未

必須配也. 亦可1何者字. 是肇法師語. 非經

文也. 尋夫不動之作豈釋動以心靜. 釋者捨

離. 尋放光經作不動之語者. 非謂捨動而別

論靜. 卽心靜於動法之中. 卽動而爲靜耳. 言

豈釋者不釋也. 必心靜於諸動下. 覆上意可

見也

然則動靜未始異而惑者不同下第三述異

同也. 動靜理雖不殊. 而迷惑之人謂異也. 緣

使眞言滯於競辨宗途屈於好異者. 眞言謂

佛敎也. 競辨謂異說也. 宗途謂法理也. 好異

謂異解也. 所以靜躁之極未易言也者. 謂靜

中	欄

躁兩間難辨也. 又釋靜躁不二. 是靜躁之極.

欲說此理. 未易可論也. 何者夫談眞則逆俗

順俗則違眞者. 俗人謂異. 言不異者. 則逆俗

人也. 眞理是一. 言不一者. 則違眞理也. 此言

眞者. 謂理實如此. 故名爲眞. 未必卽爲眞諦

也. 如云眞書眞實. 可卽是眞諦乎. 固不然也.

有人執此語. 非前序中不遷當俗諦. 此非得

意之言也. 違眞故迷性而莫返逆俗故言談

而無味者. 違眞理則迷法性. 不能自返也. 亦

可情迷不能自返悟也. 逆俗人則語薄言無

滋味也. 老子云. 樂與餌過容上道之出口言

乎其無味. 今借此語. 以飾論文也. 如來說法.

皆依二諦. 言則順俗. 理則明眞. 且秦人好文.

譯經者言參經史. 晉朝尙理. 作論者辭涉老

莊. 言參經史. 不可謂佛與丘且同風. 辭涉

老莊. 不可謂法與聃周齊致. 肇法師一時[&FFFF]#

秀. 千載孤標. 上智貴其高明. 下愚譏其混雜.

是謂資宋章而適越. 露形之俗見嗤. 抱[&FFFF]#玉

而歸楚. 無目之徒致□. 信可悲也. 深可歎哉.

近有無識之徒. 自相朋附. 或身參法侶. □謗

大乘. 或形□俗流. 反宗小乘. 上誹高德. 苟布

負俗之名. 下贊庸流. 將謂契眞之實. 自忘顔

厚. 豈識羞□. 經云. 譬如癡賊棄捨金寶. 擔負

瓦礫. 此之謂矣. 然信毁禍福. 素有誠言. 乃至

臨終. 果招其咎. 舌出長餘一尺. 氣奔經乎數

晨. 旣出牛聲. 不知豹變. 無間極苦. 夫復何

疑. 後之學者. 幸知前事也. 緣使中人未分於

存亡下士撫掌而不顧者. 老子云. 上士聞道

勤而行之. 中士聞道若存若亡. 下士聞道

下	欄

大笑之. 不笑不足以爲道. 今借此語也. 中人

聞此動靜不二. 未能決定. 或信或疑. 故云未

分於存亡. 下人聞此決定不信. 故云撫掌而

弗顧. 撫掌拍手也. 弗顧不視也. 近而不可知

者其唯物性乎者. 動靜不二. 物之性也. 近對

目前而人不覺. 今傷歎之. 故云爾也

然不能自已下第四申論意也. 已止也. 豈

曰必然者. 未必然也

道行云諸法本無所從來去亦無所至下第

二正是論文也. 文有六章. 第一引經明不遷.

第二指物明不遷. 第三遣惑明不遷. 第四會

敎明不遷. 第五反常明不遷. 第六結會明不

遷. 今初. 引一經一論. 以標於指歸. 明不遷之

宗本也. 道行者. 小品般若也. 叡法師小品序

云. 章雖三十. 貫之者道. 言雖十萬. 佩之者

行. 行凝然後無生. 道足然後補處也. 中觀者.

中論一名中觀論. 以此論中明觀因緣等法

故也. 然彼論中. 無有此語. 應是取去來品意

耳. 去來品云. 已去無有去. 未去亦無去. 離已

去未去. 去時亦無去. 今取此意. 故云去者不

至方也. 斯皆卽動而心靜以知物不遷明矣

者. 經云無來無去. 論云無去. 此之二文. 皆是

卽去明無去. 非謂離去有無去. 卽去無去. 是

謂不遷之義. 一論之旨歸也

去人之所謂動者下第二指物明不遷也.

人以昔物去今. 故名爲動. 我以昔物在昔. 故

名爲靜. 動而非靜以其不來靜而非動以其

不去者. 餘本皆云靜而非動以其不來. 動而

非靜以其不去. 句上可釋. 下句難解. 今勘古

經數: 一八五九

經名: 肇論疏卷上

頁數: 一六八

上	欄

本如前說也. 動而非靜以其不來者. 此覆人

之所謂動句也. 靜而非動以其不去者. 此覆

我之所謂靜句也. 人以昔物去今而往昔. 故

曰動而非靜. 我以昔物在昔而不去. 故曰靜

而非動也. 然則所造未嘗異下. 廣雅云. 造詣

也. 1爾雅云. 造適也. 嘗有兩義. 一者曾義. 二

者常義. 莊子云. 夫言非吹也. 言者有言. 其所

言者. 特未定也. 果有言耶. 其未嘗有言耶. 此

是曾義. 又云. 仲尼語顔回曰. 若必有以也. 嘗

以語我來. 此是常義也. 目所造詣未嘗有異.

而心眼所見未曾有同也. 逆之所謂塞順之

所謂通者. 逆理則塞. 順理則通. 逆理謂人

也. 順理謂已也. 苟得其道復何滯故者. 苟且

也. 且得其道理. 則動靜不二. 更無疑滯也

傷夫人情之惑久矣下第三遣惑明不遷

也. 傷是傷歎也. 目對眞而莫覺者. 此亦謂不

遷之事. 理審如此. 故名爲眞. 未必卽是眞諦

也. 莫覺者不覺也. 旣知往物之不來而謂今

物之可往者. □或情也. 往物旣不來今物何

可往者. 難惑計也. 何則心向物於向於向未

嘗無者. 心昨日物於昨日. 則昨不無也. 責

向物於今於今未嘗有者. 責昨日物於今日.

則今日不有也. 於今未嘗有以明物不來者.

此是前動而非靜. 以其不來句意也. 於向未

嘗無故知物不去者. 此是前靜而非動. 以其

不去句意也. 覆而心今今亦不往者. 前之兩

對. 直明往而不來. 今以今類往亦復如是也.

是爲昔物自在昔不從今以至昔者. 此是不

去也. 今物自在今不從昔以至今者. 此是不

中	欄

來也故仲尼曰回也見新交臂非故者. 莊子

外篇田子方章云. 孔子謂顔回曰. 吾終身與

汝交一臂. 而失之. 可不哀與. 郭象注云. 夫變

化不可執而留也. 故雖交臂相守. 而不能令

停. 今用此語也. 見新者. 謂故人已謝. 新人自

來也. 交臂非故者. 交臂相守. 亦已謝往. 非後

故人也. 此依郭注釋也. 今謂郭注不然. 今

言交一臂而失之者. 謂交一臂之頃. 已失前

人. 非謂交臂執手不能令停也. 明知交臂之

頃. 前已非後. 言誰遷耶. 然前已非後. 則是遷

義而言不遷者. 此明無有一物定住. 而從此

遷向彼. 故曰不遷也. 如此則物不相往來明

矣者. 若前人至後. 後人至前. 可謂往來. 旣不

如此. 故無往來也. 旣無往返之微朕又何物

而可動乎者. 朕字有二音. 一者陳錦反. 出爾

雅. 二者陳忍反. 出許愼注. 淮南子. 按事之萌

兆謂之朕. 今是後音也. 李奇云. 朕兆也. 莊

子云. 體盡無爲而遊無朕. 郭注云. 任物故

自然無跡. 朕跡也. 旣無往返之跡. 故知不動

也. 然則旋藍偃岳而常靜下. 旋藍. 劫初時大

風名也. 亦曰隨嵐. 梵音輕重之異耳. 有本

云旋嵐. 嵐者. 此方之風名也. 旋嵐卽旋風也.

又釋修行道地經云. 興雲之風. 名旋嵐也. 向

前爲俯. 向後爲偃. 偃臥倒也. 岳者山也. 江河

者. 有本云江海. 言海不及河也. 莊子云. 野馬

塵埃也. 郭注云. 野馬者遊氣也. 遊氣奔競. 喩

如野馬飄揚也. 鼓動也. 日月歷天者. 有本云

麗天. 言歷易見也. 日月周旋故言歷也. 麗者

易云. 日月麗乎天. 百穀草木麗乎士. 小雅云.

下	欄

麗著也. 前風非後風. 故偃岳而常靜. 前水非

後水. 故競注而不流. 前氣非後氣. 故飄鼓而

不動. 前日非後日. 故歷天而不周. 華嚴經云.

譬如長風起. 鼓拂生動勢. 二俱不相知. 諸法

亦如是. 譬如□水流. 水流無定止. 二俱不相

知. 諸法亦如是. 肇法師不見華嚴. 而作論冥

合. 自非妙悟玄理. 何至於斯乎

噫聖人有言下第四會敎明不遷也. 文有

兩段. 通是會敎. 前廣後略. 今初也. 噫者. 論

語云. 噫斗□之人何足算也. 註云. 噫不平

之聲也. 切韻云. 噫者恨聲也. 聖人者. 大載禮

云. 哀公問孔子. 何謂聖人. 孔子曰. 聖人者智

通乎大道. 應變而不窮也. 莊子云. 以德分人

謂之聖. 以財分人謂之賢也. 速於川流者. 涅

槃經云. 人命不停. 過於山水. 非論語中歎逝.

下文方引論語耳. 此意云. 聖敎自云人命逝

速. 卽是遷義. 何謂不遷耶. 人有此疑. 故今遣

釋也. 是以聲聞悟非常以成道緣覺覺緣離

以卽眞者. 以法是遷流故. 聲聞聞無常敎. 悟

無常理而成道也. 亦以法是遷流故. 緣覺覺

無常理. 而得證眞也. 2苟卽萬動而非化豈尋

化以階道者. 且使萬物非是遷流變化. 何由

尋此無常遷化之理. 而得道耶. 固應是遷也.

覆尋聖言微隱難測者. 前如問此如答也. 微

者小也. 老子云. 視之不見名曰夷. 聽之不聞

名曰希. 搏之不得名曰微也. 測者測量也. 有

本云. 喩謂曉喩也. 若動而靜似去而留3者.

據言敎則如動如去也. 據理實則如靜如留

也. 可以神會難以事心者. 可以般若神心契

經數: 一八五九

經名: 肇論疏卷上

頁數: 一六九

上	欄

會. 不可以言跡事相而心也. 是以言去不必

去閑人之常想者. 服虔注漢書云. 閑□也. 王

弼注易云. 閑□也. 若蘭若□. 皆是防義. 釋

者. 小雅云. 釋解也. 若釋皆是遣義也. 經中言

諸法生滅無常. 是謂去也. 謂無常者. 未必

卽無常. 爲防人之常執. 故說無常耳. 經中又

言業果不失. 是謂住也. 言有住者. 不必卽住.

爲防人執斷之心. 故言住耳. 豈曰去而可遣

住而可留者. 有本云. 去而可追非也. 法性不

去. 經中言去. 不能遣得法性令其去也. 法性

不住. 經中言住. 不能留得法性令其住也. 當

知爲緣故說去. 其實則非去. 爲緣故說住.  實

亦非住也. 故成具云菩薩處計常之中而演

非常之敎者. 光明定意經也. 彼文云. 如來者

不用衣食. 處計常之中. 而知無常之諦. 今

取彼經意. 故云菩薩耳. 摩訶衍論云者. 大智

度論. 釋摩訶衍經. 故名彼論無摩訶衍論. 摩

訶衍梵音. 此云大乘也. 卽大品經也. 斯皆

導達群方兩言一會者. 導謂1引達謂通達. 群

方謂衆生. 言聖人引導衆生多方便也. 雖有

多方. 會歸一致耳. 亦可群自是群. 方自是方.

易云. 方以類聚. 物以群分. 聖人道此. 故有兩

說耳. 豈曰文殊而乖其致哉者. 不可以言去

言住兩文有殊. 則令法性幽致乖阻也. 是以

言常而不住稱去而不遷者. 言常未常故不

住也. 稱去未必去故不遷也. 已後覆疏此語

可見. 然則莊生之所以藏山仲尼之所以臨

川者. 莊子內篇大宗師章云. 夫藏舟於壑藏

山於澤. 謂之固矣. 然而夜半有力者負之而

中	欄

未. 昧者不知也. 論語云. 子在川上曰. 逝者如

斯夫. 不捨晝夜. 莊子意明前山非後山. 孔子

2意前水非後水也. 斯皆感往者之難留豈曰

排今而可往者. 此二人皆感歎往者不停. 前

後各別. 非謂定有一物. 從此推排至彼也. 所

以引此二書. 證成不遷者. 夫敎之爲體. 意

在悟物. 若於物有悟. 敎則爲益. 若於物無益.

敎反成損. 依向經論廣說不遷. 恐儒道二家

疑而不信. 故引二文令其悟解耳. 事如佛敎

說戒. 以不殺爲先. 俗人好殺. 豈能領會. 若卽

俗書以明不殺. 則無不從順也. 孟子云. 五畝

之宅樹之以桑. 則七十者可以衣帛矣. 鉤[&FFFF]#

犬□養不失時. 則八十者可以食肉矣. 若據

此文. 則七十已下不合衣帛. 八十已下不合

食肉. 慈悲不殺. 豈獨佛經. 以此相證. 誰能不

信. 今引二書意同此也. 是以睹3聖心者不

同人之所見得者. 有本云用. 有本云同俱得

也. 經中言常言無常. 聖人之心難見得. 人之

常心則不見聖心也. 何者. 人則謂少壯同體

百齡一質者. 常人謂昔日少年. 後遷至壯. 故

云同體. 百年同是一身. 更非別人也. 徒知年

往不覺形隨者. 徒虛也. 年往形亦往. 此是遷

義. 卽此遷中有不遷也. 往年在往時. 往形在

往日. 是謂不遷. 而人乃謂往日之人遷至今

日. 是謂惑矣. 是以梵志出家下. 此事未詳所

出經也. 昔人尙存乎者. 謂昔人猶存至今日

也. 吾猶昔人者. 猶如也. 如似昔人. 實非昔人

也. 亦可云吾身雖復猶是昔人. 其實非昔人

也. 亦可云汝謂吾猶是昔人. 其實非昔人也.

下	欄

亦可云吾可猶是昔人乎. 吾非復昔人也. □

人皆愕然非其言者. 愕謂驚愕. 不解其言故

驚愕也. 所謂有力者負之而趨者. 有力謂無

常力也. 負謂擔負也. 趨疾行也. 昧謂暗昧也.

歟者此字單作自得. 不勞著欠. 此謂助語. 如

焉乎之行也

是以如來因群情所滯卽方言以辨惑者第

二略會敎明不遷也. 因物情滯有. 卽爲說動

敎. 因物情滯無. 卽爲說靜敎. 而言方言者. 隨

方不言. 說敎以遣其惑也. 乘莫二之眞心吐

不一之殊敎者. 知動靜不二是莫二. 卽眞心

也. 說動靜兩敎. 是不一之殊敎也. 乖而不可

異者其唯聖言乎者. 言乖乖而理不可異也.

故談眞有不遷之稱導俗有流動之說眞則言

不遷. 導俗流則言遷也. 雖復千塗異唱會歸

同致者. 說動說靜有異. 理唯是一. 所謂動

卽靜也. 而徵文者聞不遷則謂昔物不至今

者. 執靜敎也. 徵謂徵責也. 聆流動者而謂今

物可至昔者. 蒼□篇云. 聆聽也. 聞說動. 則謂

今物流動謝往去也. 旣曰古今而欲遷之者

何耶者. 昔自在昔. 何須遷至今. 今自在今.

何須遷至昔耶. 是以言往不必往下. 經中言

遷. 未必卽遷. 以古在古. 以今在今故也. 稱去

不必去下. 此句意同上. 而語別也. 不來故不

馳騁於古今者. 馳騁走也. 古不來今. 今不

去古也. 不動故各性住於一世者. 此句意同

上. 而語別也. 古今各定. 故云各性於一世

也. 然則群籍殊文下. 群籍謂經書也. 百家謂

子書. 九經雖殊. 同明一敎. 百家雖異. 同明一

經數: 一八五九

經名: 肇論疏卷上

頁數: 一七○

上	欄

道. 以喩佛經雖衆言跡不同. 莫不同明一致.

得其道理. 文言不能惑亂也

是以人之所謂住我則言其去下第五反常

明不遷也. 人謂從少至老仍是一人. 故名爲

住. 我言前人非後. 故名爲去. 人謂昔人已往.

故名爲去. 我言昔人在昔. 故名爲住也. 然則

去住雖殊其致一也者. 我言去之與住. 不相

違反. 取其念念變異故言去. 取其各住一世

故言住. 此則住猶是去. 去猶是住也. 故經云

正言似反誰當信者. 中本起經云爾. 斯言有

由者. 謂經此言有所以也. 何者人則心古於

今謂其不住者. 以昔物去至昔. 不在今也今.

將爲不住也. 吾則心今於古知其不去. 以今

物自在今. 不去至昔. 將爲不去也. 已下覆

疏此二句也. 事各性住何物而可去來者. 事

物也. 物各住其本性. 各住一世. 故無去來也.

然則四像風馳下. 擧事釋成也. 四像謂四時

之像. 馳謝如風. 故云風馳也. [&FFFF]#機電卷者. 此

[&FFFF]#字多1遂手邊作Ｃ. 賽家不解. 乃引尙書文

釋. 謂言此字爲非Ｃ尙書云. 在璿璣玉迪以

齊七政. 孔注云. 在察也. 璿美玉也. 機迪也.

玉者正天文之器. 可以運轉. 舜察天文. 考七

政. 以審已當天位與不. 若作此釋. 則[&FFFF]#字合

玉邊作睿也. 今謂不然. 此是北斗樞星名也.

北斗七星. 一天樞. 二[&FFFF]#. 三機. 四權. 五迪. 六

開陽. 七搖光. 今不能具道七星. 故但言[&FFFF]#機

二星耳. 七星運轉猶如電卷也. 雖四象七星

運轉流速. 得其理也亦常不動也. 王弼略例

云. 處[&FFFF]#機而觀大運. 則天地之動未足怪也.

中	欄

此意亦指七星也

是以如來功流萬世而常存下第六結會[&FFFF]#

不遷也. 萬世百劫蓋語多也. 積功萬世. 前功

在於前積道百劫. 蓋昔道在於昔. 不朽不失.

彌復堅固也. 成山假就於始□者. 論語云. 譬

如爲山. 雖覆一□. 進者吾往也. 注云. □土籠

也. 積□土以成山. 前功在於前而不失. 故積

多而成山也. 修途託至於初步者. 老子云. 九

層之臺. 起於累土. 千里之行. 始於足下. 積一

步以至多故. 至千里者. 無由一步. 故云託至

也. 託是假託也. 果以功業不可朽故者. 此之

四事. 皆前功不朽. 後功相續. 方成其事耳. 雖

在昔而不化者. 昔功在於昔. 於昔不失. 故云

不化. 不化故云不遷. 以不遷故. 事如常在. 故

曰湛然也. 故經云三災彌淪而行業湛然者.

彌淪遍滿義. 周易係辭云. 易與天地准. 故

能彌淪天下之道耳. 此經未詳也. 何者夫果

不俱因因因而果者. 因果不同處. 故曰不俱.

由因而得果. 故云因因而果也. 因不昔滅者.

在昔不滅. 因不來今者. 昔因不來至今果也.

不滅不來則不遷之致明矣者. 旣不滅失. 又

復不來. 故言不遷也. 復何惑於去留□[&FFFF]#於

動靜之間哉者. 知去留無二. 故不惑也. 知

動靜不二. 故不□[&FFFF]#也. □[&FFFF]#者. 不進貌也. 然

則乾坤倒覆無謂不靜. 乾天也. 坤地也. 雖倒

天而覆地. 莫言不靜也. 洪流滔天無謂其動

者. 堯遭九年之2□. 洪水滔天. 猶是靜也. 苟

能契神於卽物斯不遠而可知者. 以神情與

物理相契. 卽物知不遷不復遠也

下	欄

不眞空論

此論第二明空申眞諦敎也. 諸法虛假. 故曰

不眞. 虛假不眞. 所以是空耳. 有人云. 眞者是

有. 空者是無. 言不眞空. 卽明不有不無中道

義也. 此是爲蛇□足. 非得意也. 若如所云. 則

空非中乎. 大分深義爲何所在. 旣不然矣. 今

不用焉. 所明空者. 諸大乘經論皆以空爲宗

本. 今之學者多生誹謗. 謂說空者. 爲不了

義. 無有慧明. 可不悲哉. 佛藏經云. 舍利弗.

於未來世. 當有比丘. 不修身戒心慧. 是人

輕笑如來所說如來所行. 如來常於第一義

空. 恭敬供養. 常樂是行. 是諸比丘. 輕笑如來

所說所行眞際畢竟空法. 爾時有苦行比丘

共輕笑. 爾時有行空者. 我讚其善. 當爾之時.

咸共不能護持重戒. 而言諸法自相空. 何所

能作. 如那羅戱人種種變現. 無所知者. 見之

大笑. 何以故. 不解戱法其術隱故. 生希有

心. 驚怪大笑. 如是舍利弗. 爾時眞實比丘. 說

空寂法. 心言命者. 咸共嗤笑. 何以故. 是人不

知佛法義故. 聞說空法. 驚疑怖畏. 舍利弗. 汝

觀此人. 於安隱處生衰惱心. 於衰惱處生安

隱心. 金口所言. 信非謬矣

夫至虛無生者下此論文有二章. 先序. 後

正. 今初序也. 序文有三. 第一標正宗. 第二破

異見. 第三序論意. 今初. 文中又三. 第一標眞

境. 第二明眞智. 第三合明境智. 今初. 言至虛

無生者. 卽無生畢竟空眞境也. 蓋是般若玄

鑒之妙趣有物之宗極者. 蓋是不定之辭. 將

以爲是. 未敢爲定故. 所以云蓋. 趣是趣向義.